16.6.2023.
HR
Službeni list Europske unije
C 214/27 srijeda, 18. siječnja 2023.
— uzimajući u obzir Odluku Vijeća (ZVSP) 2021/509 od 22. ožujka 2021.
o uspostavi Europskog instrumenta mirovne pomoći i o stavljanju izvan snage Odluke (ZVSP) 2015/528 (3), — uzimajući u obzir zaključke Vijeća usvojene 16. prosinca 2021.
o bolesti COVID-19, upravljanju krizama i otpornosti, sigurnosti i obrani, vanjskim aspektima migracija i vanjskim odnosima, — uzimajući u obzir svoju preporuku Vijeću, Komisiji i potpredsjedniku Komisije / Visokom predstavniku Unije za vanjske poslove i sigurnosnu politiku o novoj strategiji EU-a za proširenje usvojenu 23. studenog 2022.
(4), — uzimajući u obzir strateški koncept NATO-a koji su čelnici država i vlada NATO-a donijeli na sastanku na vrhu NATO-a u Madridu 29. lipnja 2022., — uzimajući u obzir Rezoluciju br.
1325 Vijeća sigurnosti UN-a od 31. listopada 2000.
o uspostavi Programa za žene, mir i sigurnost, — uzimajući u obzir zajedničku komunikaciju potpredsjednika Komisije / Visokog predstavnika Unije za vanjske poslove i sigurnosnu politiku od 25. studenog 2020. o Akcijskom planu EU-a za rodnu ravnopravnost (GAP) III naslovljenu „Ambiciozan plan za rodnu ravnopravnost i jačanje položaja žena u okviru vanjskog djelovanja EU-a” (JOIN(2020)0017), — uzimajući u obzir svoju Rezoluciju od 14. prosinca 2022.
o izgledima za postizanje dvodržavnog rješenja za Izrael i Palestinu (5), — uzimajući u obzir zajedničku izjavu o suradnji EU-a i NATO-a, koju su 10. siječnja 2023.
potpisali predsjednik Europskog vijeća, predsjednica Europske komisije i glavni tajnik Organizacije sjevernoatlantskog ugovora, — uzimajući u obzir članak 54.
Poslovnika, — uzimajući u obzir mišljenje Odbora za ustavna pitanja, — uzimajući u obzir izvješće Odbora za vanjske poslove (A9-0292/2022), A. budući da ničim izazvana i neopravdana vojna agresija Ruske Federacije na Ukrajinu, uz potporu Lukašenkova režima u Bjelarusu, predstavlja povratak rata na europski kontinent i prouzročava teška uništavanja i patnje; budući da je Rusija počinila ratne zločine protiv Ukrajine; budući da sve to uvelike dovodi u pitanje i nastavlja ugrožavati europsku i globalnu sigurnost; budući da je Rusija zaprijetila upotrebom nuklearnog oružja; budući da se to negativno odražava na globalne lance opskrbe i da je sigurnost opskrbe hranom ugrožena u nekoliko područja u svijetu; budući da je nezakonita vojna agresija Rusije na Ukrajinu dovela do gospodarske nesigurnosti, naglog porasta cijena energije i produbljivanja klimatske krize te da, osim toga, ima velik potencijal za daljnju destabilizaciju mnogih država članica kao i trećih zemalja, osobito zemalja zapadnog Balkana i Istočnog partnerstva, zbog čega možemo ustvrditi da je uvelike izmijenila geopolitički kontekst zajedničke vanjske i sigurnosne politike EU-a (ZVSP); budući da je vojna agresija na Ukrajinu bila dio Putinova plana za preoblikovanje euroatlantske sigurnosne strukture; budući da je taj plan osujećen zahvaljujući herojskoj obrani ukrajinske vojske; budući da EU od 2014. godine ne može u potpunosti primjenjivati svoje zajedničke sigurnosne i obrambene instrumente (ZSOP) kako bi učinkovito podupro borbu Ukrajine protiv Rusije, iako su ove godine vidljiva određena poboljšanja; budući da EU, kako bi ga drugi doživljavali kao uspješnog i pouzdanog globalnog aktera, treba dodatno razviti svoje sposobnosti i ojačati svoju političku volju za jamčenje sigurnosti u svojem neposrednom susjedstvu; B. budući da istočno susjedstvo i zapadni Balkan trebaju mirno rješavanje sukoba, veću stabilnost i sigurnost te povećanu uzajamnu suradnju; budući da je sigurnost u tim regijama uvelike ugrožena ruskom invazijom na Ukrajinu i mogućnošću prelijevanja te agresije na susjedne zemlje; budući da destabilizacija našeg neposrednog susjedstva ugrožava stabilnost, mir i sigurnost EU-a;
(3) (4) (5)
SL L 102, 24.3.2021., str. 14.
Usvojeni tekstovi, P9_TA(2022)0406.
Usvojeni tekstovi, P9_TA(2022)0443.